**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.04.2023, ora 08:00 – 03.04.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 03.04.2023, ora 07:00**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 02.04.2023, la ora 11:30, Avertizarea Hidrologică nr. 30, valabilă în intervalul *02.04.2023 ora 12:00 – 03.04.2023 ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Someş, Crişul Negru, Crişul Alb, Mureş, Bega, Timiş, Bârzava, Moraviţa, Caraş, Nera, Cerna, Olt,* cu posibile depăşiri ale COTELOR DE APĂRARE, astfel:**

**- COD GALBEN: ,,*În intervalul 02.04.2023 ora 12:00 – 03.04.2023 ora 24:00 pe râurile din bazinele hidrografice: Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Someşul Mic – bazin amonte Ac. Gilău (judeţele: Bihor şi Cluj), Crişul Negru (judeţele: Bihor şi Arad), Crişul Alb (judeţele: Hunedoara şi Arad), Arieş – bazin amonte S.H. Baia de Arieş şi afluenţii aferenţi sectorului aval S.H. Baia de Arieş (judeţele: Alba şi Cluj), Mureş – afluenţii aferenţi sectorului aval confluenţă cu râul Târnava (judeţele: Alba, Sibiu, Hunedoara şi Arad), Bega – bazin amonte S.H. Topolovăţ (judeţul Timiş), Timiş (judeţele: Caraş Severin şi Timiş), Bârzava, Moraviţa, Caraş, Nera (judeţele: Caraş Severin şi Timiş), Cerna – bazin superior şi afluenţi bazin mijlociu şi inferior (judeţele: Gorj şi Caraş Severin), Olt – afluenţii de stânga aferenţi sectorului aval S.H. Micfalău – amonte Ac. Voila (judeţele: Covasna şi Braşov).”***

**- COD PORTOCALIU: ,,*În intervalul 02.04.2023 ora 12:00 – 03.04.2023 ora 12:00 pe râurile din bazinele hidrografice: Bârzava – bazin aval S.H. Moniom (judeţele: Caraş Severin şi Timiş), Pogăniş – bazin amonte Ac. Cadar Duboz (judeţul Caraş Severin).”***

**Această Avertizare Hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:**

**- către prefecturile județelor: *ALBA, ARAD, BIHOR, BISTRIŢA-NĂSĂUD, BRAȘOV, CARAŞ-SEVERIN, CLUJ, COVASNA, GORJ, HUNEDOARA, SIBIU şi TIMIŞ (12 prefecturi) - COD GALBEN*;**

**- către prefecturile județelor: *CARAŞ-SEVERIN și TIMIŞ (2 prefecturi) - COD PORTOCALIU*.**

**RÂURI**

**Debitele au fost în creştere ca urmare a precipitațiilor lichide prognozate, cedării apei din stratul de zăpadă şi propagării pe râurile din bazinele hidrografice: Vișeu, Iza, Tur, Someș, Crișuri, Mureş, Bega, Timiş, Bârzava, Moravița, Caraş, Nera, Cerna, Siret, bazinele superioare şi mijlocii ale râurilor: Jiu, Olt, Argeş, Ialomița, pe cursul superior al Prutului şi pe râurile din Dobrogea, unde au fost în creștere ca urmare a precipitațiilor lichide căzute în interval, cedării apei din stratul de zăpadă și propagării.**

**Pe râurile din bazinele hidrografice: Vedea, Bârlad, Prut (exceptând cursul superior) şi bazinele inferioare ale Jiului, Oltului, Argeşului şi Ialomiței, debitele au fost relativ staționare.**

**Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste mediile multianuale lunare) pe râurile din bazinele hidrografice: Vişeu, Iza, Tur, Someş, Crasna, Barcău, Crișuri, Arieş, Târnava Mică, Bega, Timiş, Bârzava, Caraş, Nera, Cibin, bazinul superior al Jiului şi pe unii afluenți ai Oltului superior (Timiș, Turcu, Homorod, Arpaşu), bazinul superior și mijlociu al Timișului și mai mici (sub 30%) pe râurile din bazinele hidrografice: Cerna, Vedea, Neajlov, Trotuș, Putna, Rm. Sărat, Bârlad, Jijia şi pe unii afluenți ai Ialomiței.**

**În interval s-au situat peste:**

**-COTA DE INUNDAȚIE râul Pogăniș la stația hidrometrică (250+102)-jud. CS;**

**-COTELE DE ATENȚIE râurile la stațiile hidrometrice: Covasna – Covasna (80+2)-jud. CV, Chizdia - Ghizela (250+48)-jud. TM şi Nera – Dalboşeț (250)-jud. CS.**

**Se situează peste:**

**-COTELE DE INUNDAȚIE râurile la stațiile hidrometrice: Pogăniș – Valea Pai (200+49)-jud. CS şi Bârzava – Gătaia (375+47)-jud. TM;**

**-COTELE DE ATENŢIE râurile la stațiile hidrometrice: Bega Veche – Pischia (100+8)-jud. TM, Bega – Chizătău (200+6)-jud. TM, Sașa – Poieni (50+8)-jud. TM, Bârzava – Partoş (50+72)-jud. TM, Moravița – Moravița (250+41)-jud. TM, Feneş – Feneş (70)-jud. CS, Sebeș – Turnu Ruieni (250+8)-jud. CS, Caraș – Vărădia (200+12)-jud. CS şi Nera – Sasca Montană (190+6)-jud. CS.**

**În interval a fost emisă o ATENȚIONARE HIDROLOGICĂ pentru fenomene imediate.**

**Este în vigoare AVERTIZAREA HIDROLOGICĂ nr. 30 din 02.04.2023.**

**Debitele vor fi în creștere, ca urmare a precipitațiilor lichide, importante cantitativ prognozate, cedării apei din stratul de zăpadă și propagării, exceptând bazinul mijlociu şi inferior al Prutului, unde vor fi relativ staționare.**

**Sunt posibile scurgeri importante pe versanţi, torenţi şi pâraie, viituri rapide pe râuri mici din zonele de deal și munte, cu posibile efecte de inundaţii locale şi creşteri de debite şi niveluri, cu posibile depăşiri ale COTELOR DE APĂRARE pe râurile din sud-vestul, sudul şi centrul țării, ca urmare a precipitațiilor lichide, importante cantitativ prognozate, cedării apei din stratul de zăpadă și propagării**

**Ca urmare a propagării viiturilor formate anterior se vor situa peste:**

**-COTELE DE INUNDAȚIE cursurile inferioare ale Begăi şi Bârzavei cu 30-50 cm;**

**-COTELE DE ATENȚIE cursurile inferioare ale Timişului, Moraviței şi Nerei cu 5-60 cm.**

**Se menține în vigoare AVERTIZAREA HIDROLOGICĂ nr. 30 din 02.04.2023.**

**DUNĂRE**

**Debitul la intrarea în țară (secțiunea Baziaș) în intervalul 02 – 03.04.2023 a fost în creştere, având valoarea de 6300 m3/s, sub media multianuală a lunii aprilie (7900 m3/s).**

**În aval de Porţile de Fier debitele au fost în creștere pe sectorul Gruia – Oltenița și în scădere pe sectorul Călărași – Tulcea.**

**Debitul la intrarea în țară (secțiunea Baziaș) va fi în creștere (6500 m3/s).**

**În aval de Porțile de Fier debitele vor fi în creștere pe sectorul Gruia – Călărași și în scădere pe sectorul Cernavodă – Tulcea.**

**2. Situaţia meteorologică în intervalul 02.04.2023, ora 09:00 –03.04.2023, ora 06:00**

**ÎN ŢARĂ**

**Vremea a fost în general instabilă. Cerul a fost mai mult noros în nord și centru, iar în restul teritoriului a avut înnorări temporare. Au fost ploi ce au avut și caracter de aversă în Maramureș și Transilvania, local în Banat, Crișana, Moldova, Muntenia și Dobrogea și izolat în Oltenia. La munte au fost precipitații mixte, iar la altitudini mari au predominat ninsorile și pe alocuri s-a depus strat de zăpadă. Pe arii restrânse s-au semnalat descărcări electrice, iar în județele Arad, Alba, Sibiu, Dolj și în Municipiul București s-au consemnat căderi de grindină (din surse externe). Cantitățile de apă au depășit izolat 10...15 l/mp. Vântul a suflat slab și moderat, cu unele intensificări pe crestele montane, în regiunile estice și în cele sud-vestice. Este strat de zăpadă în zona montană înaltă și măsura aseară la ora 20 -în platformele stațiilor meteorologice- până la 241 cm în Munții Făgăraș la peste 2000 m. Temperaturile maxime s-au încadrat între 9 grade la Dumbrăvița de Codru și 20 de grade la Drobeta-Turnu Severin, Slatina, Caracal și Zimnicea, iar la ora 6 se înregistrau valori termice cuprinse între 1 grad la Curtea de Argeș și 10 grade la Gorgova, Brăila, Tulcea, Sulina, Sfântu Gheorghe (deltă), Gura Portiței, Jurilovca. Dimineața și noaptea, pe alocuri s-a semnalat ceață.**

***Observații: de ieri dimineață de la ora 6 au fost în vigoare 2 atenționări cod galben pentru fenomene meteorologice periculoase imediate emise de către SRPV Timișoara.***

**LA BUCUREŞTI**

**Vremea a fost apropiată de normalul termic al perioadei și a devenit ușor instabilă. Cerul a avut înnorări temporare și a plouat slab în primele ore ale intervalului, iar seara au fost averse însoțite de descărcări electrice. Din surse externe, în unele cartiere au fost consemnate căderi de grindină de mici dimensiuni. Vântul a suflat slab până la moderat. Temperatura maximă a fost de 17 grade la Afumați și 18 grade la Filaret și Băneasa, iar la ora 6 se înregistrau 3 grade în Băneasa, 5 grade la Afumați și 7 grade la Filaret. În zona preorășenească s-a semnalat ceață.**

**3. Prognoza meteorologică în intervalul 03.04.2023, ora 09:00 –04.04.2023, ora 09:00**

**ÎN ŢARĂ**

**În jumătatea de nord a țării vremea va intra într-un proces de răcire, iar în rest valorile termice se vor situa în continuare în jurul mediilor multianuale. Pe parcursul zilei înnorările vor fi temporare, iar ploile se vor semnala local în centrul și sud-vestul țării și izolat în rest. Seara și noaptea, nebulozitatea se va accentua, iar precipitațiile vor cuprinde cea mai mare parte a țării și mai ales prin acumulare, cantitățile de apă vor depăși pe alocuri 20...30 l/mp în sud și sud-vest. La munte vor predomina treptat ninsorile și se va depune strat de zăpadă, mai consistent în Carpații Meridionali și de Curbură (în medie 15...20 cm), iar în partea a doua a nopții vor fi precipitații sub formă de lapoviță și ninsoare și în zonele mai joase de relief, cu precădere din Banat, Transilvania și Moldova. Vântul va prezenta temporar intensificări în majoritatea regiunilor, ziua îndeosebi în vestul și nord-estul teritoriului, iar noaptea în sud și sud-est, unde se vor atinge și cele mai mari viteze, în general, de 55....65 km/h. Temperaturile maxime vor fi cuprinse în general între 7 și 16 grade, iar cele minime, în marea lor majoritate, între -2 și 7 grade. Izolat, mai ales la începutul intervalului, va mai fi ceață.**

**LA BUCUREŞTI**

**Valorile termice se vor situa în jurul mediilor multianuale. Pe parcursul zilei cerul va fi temporar noros, probabilitatea de ploaie va fi redusă, iar vântul va sufla slab și moderat. Seara și noaptea nebulozitatea se va accentua, va ploua însemnat cantitativ (10...20 l/mp), iar vântul se va intensifica și va atinge viteze de 55...65 km/h. Temperatura maximă va fi de 15...16 grade, iar cea minimă va fi de 4...5 grade. Dimineața vor mai fi condiții de ceață.**

1. ***CALITATEA APELOR***

**1. Pe fluviul Dunărea**

**Nu au fost semnalate evenimente deosebite.**

**2. Pe râurile interioare**

**Nu au fost semnalate evenimente deosebite.**

**3. Pe Marea Neagră**

**Nu au fost semnalate evenimente deosebite.**

1. ***CALITATEA MEDIULUI***
2. **În domeniul aerului**

**Nu au fost semnalate evenimente deosebite.**

1. **În domeniul solului şi vegetaţiei**

**Nu au fost semnalate evenimente deosebite.**

1. **În domeniul supravegherii radioactivităţii mediului**

**Nu au fost semnalate evenimente deosebite.**

1. **În municipiul Bucureşti**

**Nu au fost semnalate evenimente deosebite.**

1. ***ALIMENTĂRI CU APĂ***

***Administraţia Bazinală de Apă Prut Bârlad***

**Judeţul Botoşani**

**Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.**

**Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.**

**Judeţul Iaşi:**

**Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;**

**- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;**

**- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.**

**Judeţul Vaslui**

**Se menţin prevederile „Planului de restricţii şi folosire a apei în perioade deficitare”, astfel:**

**- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;**

**- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.**

DIRECȚIA COMUNICARE